b'\n_START_ARTICLE_\nOvation\n_START_PARAGRAPH_\nEn ovation eller st\xc3\xa5ende ovation er en speciel form for bifald, hvor forsamlingen, i till\xc3\xa6g til klapperiet og evt. tilr\xc3\xa5b, rejser sig op. Denne gestus udf\xc3\xb8res for at vise styrket anerkendelse af det eller den, som ovationen rettes til. Kutyme omkring anvendelsen af ovation er forskellig, men det betragtes normalt som en betydelig \xc3\xa6re at modtage en ovation._NEWLINE_Akklamationen er en variant af den st\xc3\xa5ende ovation, som kan forekomme, n\xc3\xa5r der i en forsamling foretages valg/k\xc3\xa5ring af en kandidat uden modkandidater.'